14/04/2010 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Convocatoria axudas vivenda 2009

ANUNCIO A Presidencia desta Corporación con data de hoxe, e á vista das propostas das Comisións Mixtas de seguimento do Acordo Negociado de Funcionarios e do Convenio Colectivo do persoal Laboral e dos informes dos Servizos de Planificación e Xestión de Recursos Humanos e Fiscalización resolveu aprobar a convocatoria de axudas para adquirir vivenda habitual do persoal ao servizo da Deputación Provincial de acordo coas bases que se indican de seguido: BASES DE CONVOCATORIA DE AXUDAS PARA ADQUISICIÓN DE VIVENDA HABITUAL PARA PERSOAL FUNCIONARIO E LABORAL AO SERVIZO DA DEPUTACIÓN PROVINCIAL DA CORUÑA. CONVOCATORIA DE 2009 As axudas para adquisición de vivenda habitual para persoal funcionario e laboral da Deputación Provincial da Coruña, rexeranse polas seguintes bases: Poderán solicitar a axuda para financiar a adquisición ou rehabilitación da vivenda, sempre e cando aquela constitúa a súa vivenda habitual e única, o persoal funcionario de carreira en propiedade, persoal laboral fixo e persoal temporal (funcionariado interino e persoal laboral temporal con dous anos de servizos prestados de forma ininterrompida dende o seu nomeamento até a data na que finalice o prazo de presentación de solicitudes desta convocatoria) e que estean en situación de servizo activo nesta Deputación provincial. A situación de servizo refírese á data na que finalice o prazo de presentación de solicitudes. O persoal que se xubilou ou foi declarado en situación de invalidez permanente non definitiva durante o ano obxecto de subvención por esta convocatoria poderá solicitar esta axuda. No suposto de que ambos cónxuxes presten servizos nesta Corporación, soamente un deles poderá solicitar esta axuda. A axuda terá como obxecto a adquisición ou a rehabilitación, mediante préstamos, hipotecario ou persoal, de vivenda habitual e única, determinándose o seu importe conforme ao sinalado na base 10ª. Entenderase como rehabilitación de vivenda aquelas obras que supoñan unha rehabilitación estrutural ou as obras precisas para asegurar a habitabilidade da vivenda. O importe total destinado á concesión destas axudas será o que apareza consignado no Orzamento xeral da Corporación para o exercicio de 2010 no capítulo correspondente a “Acción Social en favor do persoal funcionario e laboral” para tal efecto (200.419 euros - 0203/221A/162.07). As solicitudes presentaranse no Rexistro Xeral da Deputación no prazo dun mes, que comezará a contar dende o día seguinte ao da publicación desta convocatoria no BOP, a instancia terá carácter de declaración xurada e irá acompañada da documentación que a seguir se relaciona: a). Fotocopia compulsada da última declaración da renda da persoa solicitante e dos membros da unidade familiar referida ao exercicio inmediato anterior do ano da convocatoria. No caso de existiren declaracións complementarias deberán achegarse. No caso de non estar obrigada a persoa solicitante ou algún dos membros do núcleo familiar a presentar tal declaración, presentarase unha certificación expedida pola Axencia Tributaria na que consten detallados os ingresos e as retencións percibidas nese exercicio fiscal e tamén a certificación da empresa ou centro de traballo onde se fagan constar os ingresos percibidos, retencións de IRPF practicadas e cotizacións á Seguridade Social. No caso de que a persoa solicitante ou algún dos membros da unidade familiar non percibisen ingresos nese período presentarase unha certificación expedida pola Axencia Tributaria acreditativa desa circunstancia. No suposto de parellas de feito deberá presentarse xustificante da inscrición nalgún dos rexistros de parellas existentes nas comunidades autónomas ou concellos do lugar de residencia ou ben a formalización de documento público no que conste a constitución da dita parella a primeira vez que se solicite a axuda. b). Fotocopia compulsada da póliza de préstamo hipotecario ou persoal. Se no préstamo persoal non figurase que este se destina a adquirir ou rehabilitar vivenda habitual e única, acompañarase a declaración que acredite que a contía do dito préstamo está destinada para ese fin. En calquera caso deberá facerse constar o número de referencia do préstamo. c). Escritura de compravenda ou xustificación documental do desembolso efectuado na compra ou rehabilitación da vivenda. d). Todos os membros da unidade familiar que realicen traballos por conta allea, deberán presentar certificación negativa do seu centro de traballo ou empresa acreditativa de que non reciben outra axuda ou subvención para a mesma fin. No suposto de que non perciba ningún tipo de ingresos farase constar expresamente na solicitude. e). Xustificante bancario dos xuros pagados no ano 2008, no que deberán constar os datos de identificación do préstamo. No caso de solicitantes con préstamos superiores a 120.000 euros deberán especificar ademais o capital amortizado coa finalidade de facilitar os cálculos do importe da subvención. f). Nos supostos de solicitantes que leven a cabo a construción ou rehabilitación da súa vivenda, deberán presentar facturas detalladas por un importe similar ou superior ao do préstamo hipotecario ou persoal destinado para o dito fin, así como as correspondentes licenzas municipais que sexan esixíbeis conforme a lexislación vixente. g). Declaración xurada asinada pola persoa solicitante de que ningún dos membros que integran a unidade familiar é titular doutra vivenda diferente da que constitúe a súa vivenda habitual e para a que solicitan axuda. h). As persoas solicitantes que xa obtiveran axuda en convocatorias anteriores só deberán presentar a documentación indicada nos puntos a) d) e) e g). No caso daqueles solicitantes que non presenten a documentación completa no prazo de 10 días posteriores conforme co establecido na lexislación vixente, ou xustifiquen documentalmente a imposibilidade de presentala dentro dos prazos sinalados, seralles desestimada a súa solicitude. Ademais das condicións sinaladas nas bases 1ª e 2ª, os solicitantes deberán acreditar que ningún dos membros que integran a unidade familiar tributan polo imposto sobre bens inmóbeis por vivenda distinta da que é obxecto da axuda en todo o territorio nacional, referido ao ano da convocatoria. Para estes efectos: - Aqueles solicitantes que estean en posesión do DNI dixital ou certificado dixital correspondente poderán obter o certificado catastral telemático (de ámbito nacional) accedendo á oficina virtual do catastro no seguinte enderezo: https://ovc.catastro. meh. es/ - O resto dos solicitantes poden solicitalo directamente nas oficinas do catastro ou puntos de información catastral ou ben facer unha autorización asinada por todos os membros da unidade familiar para que dende as oficinas autorizadas desta Deputación provincial se acceda á consulta dos seus datos catastrais. Para os efectos de interpretación deste apartado terase en conta o sinalado na vixente lexislación reguladora do imposto sobre bens inmóbeis. Cando da información anterior se derivase a propiedade de vivenda distinta: a). Se a vivenda non pertence xa á persoa solicitante nin a ningún dos membros do núcleo familiar, deberá presentar fotocopia compulsada da documentación que acredite de forma fidedigna tal circunstancia. b). Se a propiedade da vivenda é do cónxuxe e existe separación xudicial ou divorcio, fotocopia da resolución xudicial que acordou esa circunstancia. En caso de separación de feito, documento público que o acredite. A concesión de axudas, así como a modificación, no seu caso, do seu réxime, haberá ser obxecto de ditame da Comisión Mixta estabelecida no Acordo negociado do persoal funcionario. Por requirimento dos representantes da Comisión Mixta poderán solicitarse informes daquelas persoas que presten servizos na Deputación e que pola súa capacidade profesional poidan servir como asesores en cuestións técnicas de posible controversia. A Comisión Mixta resérvase o dereito de solicitarlles ás persoas peticionarias todos os documentos necesarios para a análise e estudo das axudas co fin de comprobar a veracidade dos documentos entregados, sendo causa de exclusión da axuda a presentación das solicitudes fóra de prazo, as que conteñan falsidade ou ocultación de datos en calquera das circunstancias incluídas na solicitude ou documentación que acompañan e que resultarán determinantes para a concesión de axudas e fixación da contía. No suposto de que un solicitante vendese a vivenda na que residía e para a que obtivo axuda en anteriores convocatorias, e adquirise unha nova, poderá ser beneficiario de axuda para a segunda, pero tendo en conta as cantidades xa aboadas para a primeira que serán deducidas dos importes da axuda que se lle asignen á nova en sucesivas convocatorias até completar a súa totalidade, sendo a cantidade máxima do capital que financia 120.000 euros. As vivendas non poderán ser obxecto de alugamento ou cesión, segundo o estabelecido nas presentes bases. En caso de incumprimento do sinalado no parágrafo anterior, de comprobarse a inexactitude dos datos determinantes consignados na solicitude ou na documentación entregada con ela, a persoa beneficiaria da axuda deberá reintegrala nos prazos estabelecidos na lexislación vixente. A) Determinación do importe inicial da axuda económica: A axuda irá destinada a financiar o 50% dos xuros anuais pagados no ano anterior a cada convocatoria. Se a suma de importes iniciais de axudas económicas dos solicitantes seleccionados fose inferior ou igual á cantidade consignada no orzamento da Deputación para este fin, os ditos importes dirixiranse como definitivos para que os aprobe a Presidencia da Corporación. Se existiran economías poderanse destinar ao pagamento das axudas para estudos, se fose preciso. No caso contrario, é dicir, se a suma dos importes iniciais das axudas económicas fose superior á consignada no orzamento da Deputación, repartirase a cantidade tendo en conta o seguinte criterio corrector: B) Aplicación do criterio de “nivel medio de renda familiar. Procederase a calcular o nivel de renda familiar de cada solicitante, que é o cociente que resulta de dividir os ingresos familiares polo número de membros do núcleo familiar. Obtidos estes datos, calcularase o nivel medio de rendas familiares que será a media aritmética daquelas. As persoas solicitantes que teñan unha renda familiar superior á media asignaráselles provisionalmente un novo importe de axuda económica, tendo en conta o importe inicial dela obtido segundo o indicado anteriormente, o nivel de renda familiar do solicitante e o nivel medio de renda familiar, de acordo coas seguintes fórmulas: -O importe inicial da axuda multiplícase polo nivel medio de renda familiar e divídese pola renda familiar do solicitante. -Se a suma dos importes iniciais de axuda económica obtida conforme aos criterios correctores que se deixan estabelecidos fose superior ou inferior á cantidade consignada no orzamento, repartirase ou deducirase proporcionalmente entre os solicitantes, non podendo percibir en ningún caso unha cantidade superior ao 50% dos xuros aboados no ano anterior. A concesión de axuda económica á que se refiren as presentes bases terá a limitación de que o importe máximo do préstamo que se financiará, será de 120.000 euros para os novos solicitantes. Para os solicitantes de convocatorias anteriores terase en conta o saldo do préstamo o 01/01/2006, data na que se fai efectiva esta modificación. No caso de que o importe do préstamo sexa superior á dita suma, unicamente se financiarán os xuros correspondentes a tal cantidade de 120.000 euros. As axudas distribuiranse tendo en conta a renda familiar de cada solicitante e, no seu caso, en función do nivel medio de renda familiar. Para tal efecto enténdese por: Ingresos familiares: Os que figuren como base liquidable regular na declaración do imposto sobre a renda das persoas físicas correspondente ao último exercicio. No caso de solicitantes que non tiveran a obriga de presentar a citada declaración, practicaráselle de oficio unha estimación de base liquidable seguindo os criterios que para a obtención desta estabelece a vixente lexislación do imposto sobre a renda cos datos que se deducen das certificacións ás que se fai referencia na base 4ª. Unidade familiar: será determinada conforme á vixente lexislación do IRPF. Nivel de renda familiar do solicitante: é o cociente que resulta de dividir os ingresos familiares polo número de membros da unidade familiar. Nivel medio de renda familiar: é a media aritmética das rendas familiares do total de solicitantes. Tipo de financiamento: é o exceso que en cada caso se produza sobre o 50% do tipo de xuro, límite que será asumido polo comprador da vivenda e solicitante de axuda económica. Transcorrido o período fixado para a presentación de solicitudes no Rexistro Xeral, as Comisións Mixtas no menor prazo posíbel haberán de informar a totalidade daquelas, levando a cabo a distribución dos fondos entre todas as que teñan dereito, con independencia de que falte algún tipo de documentación que se lles requirirá ás persoas interesadas. Procederase ao aboamento por Resolución da Presidencia das solicitudes que teñan a documentación completa, e unha vez solucionadas as deficiencias de documentación nas restantes, no suposto de que sobrasen fondos da distribución inicial por denegarse algunha das solicitudes pendentes e non se chega á porcentaxe do 50% dos xuros aboados, farase unha nova resolución pola que se aboe proporcionalmente a cantidade sobrante entre eles. As axudas irán dirixidas a amortizar o principal do préstamo debendo realizarse a amortización por un importe igual ou superior ao da cantidade concedida, unha vez aboada a axuda, durante o ano natural e como máximo até o día que se fixe na Resolución da Presidencia que dispoña o aboamento das axudas, entregando xustificación documental desta amortización no Rexistro Xeral, dentro do referido prazo. No caso de non realizala no dito prazo a persoa beneficiaria da axuda estará obrigada ao reintegro da cantidade concedida, podendo procederse contra ela polos procedementos estabelecidos legalmente, no caso de que non proceda ao reintegro voluntariamente. Nos supostos de producirse a amortización total do préstamo no momento do pagamento da axuda, a certificación á que se fai referencia no apartado anterior substituirase por unha certificación emitida pola entidade bancaria na que se acredite a dita circunstancia. I- As presentes bases continuarán vixentes mentres non se modifiquen a través dunha proposta da Comisión Mixta. II- A percepción deste tipo de axudas para adquirir ou rehabilitar vivenda son incompatíbeis con calquera outra subvención de organismo público ou privado para a mesma fin. III- No suposto de que un solicitante que xa obtivera axuda para adquirir a vivenda en anteriores convocatorias, cancelase o préstamo anterior e contraese un novo con outra ou a mesma entidade bancaria, deberá presentar ademais da documentación xeral, escritura de cancelación do préstamo anterior e escritura da nova hipoteca, así como certificación bancaria na que conste o importe do capital e xuros aboados no préstamo anterior até a data de cancelación deste. En ningún caso o importe do capital e os xuros do novo crédito poderán superar os pendentes do crédito anterior. O feito de presentar a solicitude implica directamente a aceptación das bases coas súas condicións e requisitos máis a autorización expresa á Deputación para pedir, no nome da persoa solicitante, os documentos e certificados que sexan precisos segundo as bases da convocatoria. A Coruña 7 de abril de 2010 O Presidente O Secretario Salvador Fernández Moreda José Luis Almau Supervía